Bekendtgørelse om ændring af bekendtgørelse om besøg og mulighed,

for lokalt at fastsætte midlertidige besøgsrestriktioner på anbringelsessteder

og botilbud m.v. på socialområdet i forbindelse med håndtering af

Coronavirussygdom 2019 (COVID-19). Social- og Ældreministeriet, den 2. februar 2021

Frederikssund Kommune er en af de kommuner hvor bekendtgørelsen er gældende fra 2. februar.

For Handicap og Botilbud betyder det at der i forbindelse med Covid-19 forebyggelse indføres der besøgsrestriktioner.

For alle beboere betyder det at de med støtte fra medarbejderne, bedes udpege 1, max 2 besøgspersoner. Er der behov for 2 besøgspersoner skal behovet beskrives.

Listen over besøgspersoner skal forefindes på botilbuddet og personer der ikke står på listen skal afvises.

Der henstilles til at besøg foregår i beboerens lejlighed og besøgende opfordres til at benytte terrassedør eller lignende. På enkelte tilbud er det ikke muligt at komme i lejligheden uden at passere fællesarealer. Der opfordres til at benytte fællesarealer mindst muligt.

Der henstilles til at der holdes afstand til besøgende i det omfang det er muligt i lejligheden.

Kravet om brug af mundbind er stadig gældende:

Kravet gælder alle medarbejdere og besøgende.

Det betyder at der skal bæres mundbind eller visir i fællesarealer under hele besøget. Ved ophold i lejligheden er det ikke et krav men vi henstiller til at beholde mundbind eller visir på.

Der opfordres til at der sprittes efter besøg ligesom beboerne skal støttes i afspritning/håndvask efter besøg.